Dar acest lucru – utilitatea, bazată pe obsesia lui „cel mai mult“ și „cel mai mare“ pe care o au mai toate festivalurile autohtone ce se raportează la indicatori de performanță cantitativi, nu și la mizele acestor „mult“ și „mare“ – este necesar și suficient pentru un festival național de teatru? Discuția despre ce este și ce ar trebui să fie un festival național de teatru ar trebui să înceapă de la cuvîntul „național“.